stanford-oval/wikipedia huggingface dataset:
อุตเกอาร์วิก

| อุตเกอาร์วิก |
| --- | --- |
นคร
นครอุตเกอาร์วิก
ถนนในอุตเกอาร์วิกเมื่อเดือนกรกฎาคม ค.ศ. 2008 ถนนสายนี้ไม่ได้ลาดยาง เช่นเดียวกับถนนสายอื่น ๆ ในนครนี้ เนื่องจากมีชั้นดินเยือกแข็งคงตัวปกคลุมอยู่ทั่วไป
คำขวัญ: นครทางเหนือสุดของอเมริกา
อุตเกอาร์วิกที่ตั้งในรัฐอะแลสกาแสดงแผนที่รัฐอะแลสกาอุตเกอาร์วิกอุตเกอาร์วิก (ทวีปอเมริกาเหนือ)แสดงแผนที่ทวีปอเมริกาเหนือ
พิกัด: 71°17′26″N 156°47′19″W﻿ / ﻿71.29056°N 156.78861°W﻿ / 71.29056; -156.78861
ประเทศ:  สหรัฐ
รัฐ: อะแลสกา
บะระ: นอร์ทสโลป
Incorporated: 8 มิถุนายน ค.ศ. 1959
การปกครอง
 • นายกเทศมนตรีนคร: Elizabeth (Asisaun) Toovak
 • นายกเทศมนตรีบะระ: Josiah Patkotak
 • วุฒิสมาชิกรัฐ: Donny Olson (D)
 • ส.ส. รัฐ: Robyn Burke (D)
พื้นที่
 • ทั้งหมด: 21.48 ตร.ไมล์ (55.63 ตร.กม.)
 • พื้นดิน: 18.77 ตร.ไมล์ (48.61 ตร.กม.)
 • พื้นน้ำ: 2.71 ตร.ไมล์ (7.01 ตร.กม.)
ความสูง: 10 ฟุต (3 เมตร)
ประชากร (2020)
 • ทั้งหมด: 4,927 คน
 • ความหนาแน่น: 262.49 คน/ตร.ไมล์ (101.35 คน/ตร.กม.)
เขตเวลา: UTC−09:00 (AKST)
 • ฤดูร้อน  (เวลาออมแสง): UTC−08:00 (AKDT)
รหัส ZIP: 99723
รหัสพื้นที่: 907
รหัส FIPS: 02-05200 
GNIS ID: 1398635
เว็บไซต์: utqiagvik.us
อุตเกอาร์วิก (อังกฤษ: Utqiagvik, /ˌʊtkiˈɑːvɪk/ uut-kee-ah-vik; อีนูเปียก: Utqiaġvik, สัทอักษรสากล: [utqe.ɑʁvik]) อดีตมีชื่อว่า แบร์โรว (Barrow, /ˈbæroʊ/ barr-oh) เป็นเมืองหลักบะระและเมืองใหญ่สุดในบะระนอร์ธสโลป รัฐอะแลสกา สหรัฐอเมริกา ถือเป็นหนึ่งในเมืองที่อยู่เหนือที่สุดในโลก และเหนือที่สุดในสหรัฐอะมริกา ตั้งอยู่ทางเหนือของวงกลมอาร์กติก และอยู่ใกล้กับพอยต์แบร์โรว จุดเหนือสุดของประเทศ
ประชากรอุตเกอาร์วิกตามสำมะโน ค.ศ. 2020 อยู่ที่ 4,927 คน ซึ่งเพิ่มขึ้นจากประชากรใน ค.ศ. 2010 ที่ 4,212 คน โดยเป็นเมืองที่มีประชากรมากเป็นอันดับที่ 12 ในรัฐอะแลสกา
อ่านเพิ่ม

Dekin, Albert A. Jr. (June 1987). "Sealed in Time". National Geographic. Vol. 171 no. 6. pp. 824–836. ISSN 0027-9358. OCLC 643483454.
National Science Foundation Barrow area cartography
The Papers of Palmer W. Roberts on Eskimos at Point Barrow at Dartmouth College Library
The Papers of Albert Dekin on the Recovered Remains of the Barrow Inuit Population at Dartmouth College Library
The Papers of Charles D. Brower, Postmaster of Barrow at Dartmouth College Library
แหล่งข้อมูลอื่น

เว็บไซต์ทางการ
Utqiagvik Sea Ice Webcam
Iñupiat Heritage Center (IHC) - Official museum website
CAC (Civil Applications Committee)/USGS Global Fiducials Program web page containing scientific description and interactive map viewer featuring declassified high-resolution time-series imagery
Barrow, Alaska Visitor's Guide
July 1993 weather record
Barrow land development เก็บถาวร กรกฎาคม 26, 2017 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย
ศูนย์ทดลองแห่งชาติซานเดีย

ศูนย์ทดลองแห่งชาติซานเดีย (อังกฤษ: Sandia National Laboratories) เป็นหนึ่งในสองศูนย์วิจัยและพัฒนาแห่งชาติที่สำคัญของกระทรวงพลังงานสหรัฐอเมริกา บริหารจัดการโดย Sandia Corporation (ซึ่งเป็นส่วนหนึ่งของ Lockheed Martion Corporation) ภารกิจพื้นฐานของศูนย์ทดลองคือการสร้าง พัฒนา และทดสอบส่วนประกอบที่มิใช่นิวเคลียร์ (non-nuclear component) ของอาวุธนิวเคลียร์ สาขาแรกตั้งอยู่ที่ฐานทัพอากาศเคิร์ตแลนด์ ที่ อัลบูเคอร์คี รัฐนิวเม็กซิโก อีกสาขาหนึ่งอยู่ที่ลิเวอร์มอร์ รัฐแคลิฟอร์เนีย ใกล้กับศูนย์ทดลองแห่งชาติิลิเวอร์มอร์ ซานเดียเป็นห้องทดลองของคณะกรรมาธิการความมั่นคงด้านนิวเคลียร์แห่งชาติ
หน้าที่หลักของซานเดียคือการตรวจสอบเสถียรภาพและความเชื่อถือได้ของระบบที่ใช้ในอาวุธนิวเคลียร์ ทำการวิจัยและพัฒนาเทคโนโลยีแขนกลในการควบคุมและป้องกันระเบิดนิวเคลียร์ รวมถึงการตรวจสอบกระบวนการทำลายอาวุธนิวเคลียร์ของสหรัฐฯ ภารกิจอีกประการหนึ่งรวมไปถึงการวิจัยและพัฒนาด้านพลังงานและสิ่งแวดล้อม รวมถึงความมั่นใจด้านโครงสร้างพื้นฐานที่เป็นหัวใจสำคัญของประเทศ นอกจากนี้ ซานเดียยังเป็นแหล่งวิจัยในสาขาอื่นๆ อีกหลายสาขา รวมถึง computational biology, คณิตศาสตร์ (ผ่านทางสถาบันวิจัยวิทยาศสตร์คอมพิวเตอร์), วิทยาการวัสดุ, พลังงานทางเลือก, จิตศาสตร์, ไมโครเทคโนโลยี, และวิทยาศาสตร์แขนงใหม่ๆ แต่เดิมซานเดียทำงานด้วย ASCI Red ซึ่งเป็นหนึ่งในซูเปอร์คอมพิวเตอร์ที่เร็วที่สุดในโลก จนกระทั่งปลดประจำการไปไม่นานนี้ ปัจจุบันซานเดียใช้เครื่อง ASCI Red Storm (ชื่อเดิม Thor's Hammer) นอกจากนี้ซานเดียยังเป็นที่ตั้งของ Z Machine อันเป็นเครื่องผลิตรังสีเอ็กซ์ที่ใหญ่ที่สุดในโลก ออกแบบมาเพื่อใช้ทดสอบวัสดุในเงื่อนไขอุณหภูมิและแรงดันแบบยิ่งยวด เครื่องนี้บริหารโดยซานเดียใช้เพื่อรวบรวมข้อมูลสำหรับทำแบบจำลองคอมพิวเตอร์ของอาวุธนิวเคลียร์
แหล่งข้อมูลอื่น

Sandia National Laboratories
Computerworld article "Reverse Hacker Case Gets Costlier for Sandia Labs" เก็บถาวร 2007-10-21 ที่ เวย์แบ็กแมชชีน
San Jose Mercury News article "Ill Lab Workers Fight For Federal Compensation"
Wired Magazine article "Linkin Park's Mysterious Cyberstalker"
Slate article "Stalking Linkin Park" เก็บถาวร 2011-08-26 ที่ เวย์แบ็กแมชชีน
FedSmith.com article "Linkin Park, Nuclear Research and Obsession" เก็บถาวร 2007-08-07 ที่ เวย์แบ็กแมชชีน
The Santa Fe New Mexican article "Judge Upholds $4.3 Million Jury Award to Fired Sandia Lab Analyst"[ลิงก์เสีย]
ASCI Red
TIME article "A Security Analyst Wins Big in Court" เก็บถาวร 2013-08-24 ที่ เวย์แบ็กแมชชีน
The Santa Fe New Mexican article "Jury Awards Fired Sandia Analyst $4.3 Million"
HPCwire article "Sandia May Unwittingly Have Sold Supercomputer to China" เก็บถาวร 2007-09-28 ที่ เวย์แบ็กแมชชีน
Federal Computer Weekly article "Intercepts: Chinese Checkers"[ลิงก์เสีย]
Congressional Research Service report "China: Suspected Acquisition of U.S. Nuclear Weapon Secrets"
Sandia National Laboratory Cooperative Monitoring Center article "Engagement with China" เก็บถาวร 2008-02-27 ที่ เวย์แบ็กแมชชีน
NewsMax.com article "Yet Another Lab Scandal" เก็บถาวร 2013-01-30 ที่ archive.today
US Department of Energy
United States National Nuclear Security Administration เก็บถาวร 2005-05-19 ที่ เวย์แบ็กแมชชีน Official Web Site
US DOE Office of Environmental Management Website เก็บถาวร 2005-12-15 ที่ เวย์แบ็กแมชชีน
DOE Laboratory Fact Sheet เก็บถาวร 2004-11-08 ที่ เวย์แบ็กแมชชีน
BBC News "Security Overhaul at US Nuclear Labs"
Fox News "Iowa Republican Demands Tighter Nuclear Lab Security"
UPI article "Workers Get Bonus After Being Disciplined" เก็บถาวร 2007-03-10 ที่ เวย์แบ็กแมชชีน
IndustryWeek article "3D Silicon Photonic Lattice" เก็บถาวร 2006-03-16 ที่ เวย์แบ็กแมชชีน
October 6, 2005 The Sante Fe New Mexican article "Sandia Security Managers Recorded Workers' Calls"
May 17, 2002 New Mexico Business Weekly article "Sandia National Laboratories Says it's Worthless"
เรือนร้อยเล่ห์

| เรือนร้อยเล่ห์ |
| --- | --- |
เรือนร้อยเล่ห์ ช่อง 3SD
สร้างโดย: บริษัท หก สี่ เอี่ยว จำกัด
บทประพันธ์: ชญานันท์
บทละครโทรทัศน์: ปัญจราตรี
กำกับโดย: กษาปส์ สัมมาบัตท์
ผู้ช่วยผู้กำกับ: พรอุมา ไม้ทองงาม
แสดงนำ: เกียรติกมล ล่าทา ปรียากานต์ ใจกันทะ ฉัตรฑริกา สิทธิพรม
ผู้ประพันธ์ดนตรีแก่นเรื่อง: ของรักของหวง - ม่อน วง pure
จำนวนตอน: 25 ตอน
การผลิต
ผู้จัดละคร: พัชนี จารุจินดา
ความยาวตอน: 60 นาที
ออกอากาศ
สถานีโทรทัศน์: ช่อง 3 เอสดี
ออกอากาศ: 17 เมษายน พ.ศ. 2560 – 19 พฤษภาคม พ.ศ. 2560
ละครเรื่องก่อนหน้า: คุณชายพุฒิภัทร คุณชายรัชชานนท์ (รีรัน)
ละครเรื่องถัดไป: ข่าวนอกลู่ (ตั้งแต่ 1 พฤษภาคม 2560) / ภาพยนตร์จีน ชอลิ้วเฮียง ภาพยนตร์จีน จอมโจรเจ้าเสน่ห์ (จันทร์-พฤหัสบดี) ศาสตร์พระราชา สู่การพัฒนาอย่างยั่งยืน (ศุกร์)
เรือนร้อยเล่ห์ ละครโทรทัศน์ไทยแนวพีเรียด-ดราม่า-ไสยศาสตร์-ระทึกขวัญ สร้างโดย บริษัท หก สี่ เอี่ยว จำกัด ละครเรื่องนี้สร้างขึ้นจากบทประพันธ์ของ ชญานันท์ ดัดแปลงเป็นบทโทรทัศน์โดย ปัญจราตรี กำกับการแสดงโดย กษาปส์ สัมมาบัตท์ ออกแบบไตเติ้ลละครและลำดับภาพโดย ทีม บ้านตัว ต. ลงเสียงประกอบโดย ปั้น-ปั้น ผู้ช่วยผู้กำกับการแสดงโดย พรอุมา ไม้ทองงาม และ อุดมเกียรติ หมั้นทรัพย์ นำแสดงโดย เกียรติกมล ล่าทา, ปรียากานต์ ใจกันทะ, ฉัตรฑริกา สิทธิพรม ออกอากาศทุกวันจันทร์-ศุกร์ เวลา 19.15 - 20.15 น. ทางช่อง 3 เอสดี เริ่มตอนแรกวันที่ 17 เมษายน – 19 พฤษภาคม พ.ศ. 2560 ต่อจากละครเรื่อง สงครามเพลง
เรื่องย่อ

คุณอุ่นหญิงสาวผู้เพียบพร้อมไปด้วยตระกูล รูปและทรัพย์ตกลงแต่งงานกับหลวงราชบดี ข้าราชการหนุ่มอนาคตไกล หลังจากชายหนุ่มสัญญาและสาบานว่าจะรักเดียวใจเดียวตลอดไป แม่นวล สาวทรงเสน่ห์ที่เติบโตขึ้นเยี่ยงทาสในเรือนก็มีใจให้นายหนุ่มไม่แพ้กัน แม่นวลใฝ่สูงและไม่อยากเป็นสองรองใคร เมียหลวงและหญิงเพียงคนเดียวของหลวงราชบดีเท่านั้นคือสิ่งที่แม่นวลต้องการ แต่เมื่อไม่ได้คุณหลวงด้วยเล่ห์ก็เอาด้วยกล เมื่อไม่ได้ด้วยมนต์ก็ต้องเอาด้วยคาถา ไสยศาสตร์จึงถูกนำมาใช้เป็นเครื่องมือและสิ่งที่ตามคือวิญญาณที่อาฆาตแค้น
นักแสดง > นักแสดงรับเชิญ

จตุรวิทย์ คชน่วม รับบทเป็น ท่านเจ้าคุณ (สามีของรำเพย)
สมมาตร ไพรหิรัญ รับบทเป็น พระยาพลเทพ (พ่อของหลวงราชบดี)
อธิวัฒน์ สนิทวงศ์ ณ อยุธยา รับบทเป็น พระยาราชพินิจ (พ่อของแม่อุ่น)
นึกคิด บุญทอง รับบทเป็น เจ้าพระยาดำรงเดช (พ่อของแม่นวล)
สุปราณี เจริญผล รับบทเป็น คุณหญิงบัว (แม่ของแม่อุ่น)
ปัทมา ปานทอง รับบทเป็น คุณหญิงทอง
นฤมล พงษ์สุภาพ รับบทเป็น นังคล้อย (แม่ของแม่นวล)
ด.ญ. กุลฑีรา ยอดช่าง รับบทเป็น แม่เดือน
ลูกสาวของคุณหลวงราชนรินทร์กับแม่อุ่น แม่หญิงน้อยวัย 9 ขวบ เป็นลูกสาวคนที่สองเกิดที่หลังพ่อกลด
ด.ช. ชญานิน เต่าวิเศษ รับบทเป็น กลด
ลูกชายของคุณหลวงราชนครินทร์กับแม่อุ่น หนุ่มน้อยวัย 12 ปี เป็นลูกชายคนแรกเกิดก่อนแม่เดือน
ด.ญ. ชินารดี อนุพงษ์ภิชาติ รับบทเป็น แม่อุ่น (ตอนเด็ก)
วิสุตาภัทร อุบลรัศมี รับบทเป็น แม่สุ่น
แหล่งข้อมูลอื่น

เรื่องย่อละครเรือนร้อยเล่ห์ : thaitv3
เรื่องย่อละครเรือนร้อยเล่ห์ เก็บถาวร 2017-04-10 ที่ เวย์แบ็กแมชชีน
เริ่องย่อละครเรือนร้อยเล่ห์ :mthai เก็บถาวร 2017-04-15 ที่ เวย์แบ็กแมชชีน
เรือนร้อยเล่ห์ ที่สยามโซน
เรื่องย่อ "เรือนร้อยเล่ห์" : Manager Online เก็บถาวร 2017-04-27 ที่ เวย์แบ็กแมชชีน
พระจันทร์ลายพยัคฆ์

| พระจันทร์ลายพยัคฆ์ |
| --- | --- |
สร้างโดย: พ.ศ. 2553 โพลีพลัส เอ็นเตอร์เทนเม้นต์ พ.ศ. 2564 เมตตาและมหานิยม
แสดงนำ: พ.ศ. 2553 ศุกลวัฒน์ คณารศ  อรรคพันธุ์ นะมาตร์  พัชราภา ไชยเชื้อ  จีรนันท์ มะโนแจ่ม พ.ศ. 2564 ปริญ สุภารัตน์ ณฐพร เตมีรักษ์ จรณ โสรัตน์ พิมพ์ปวีณ์ โคกระบินทร์ ฉัตรชัย เปล่งพานิช บุญยิสา บุญทราราชัย ชาเคอลีน มึ้นช์ ศรัณยู ประชากริช พิษณุ นิ่มสกุล สนธยา ชิตมณี ขวัญฤดี กลมกล่อม
ผู้ประพันธ์ดนตรีแก่นเรื่อง: พ.ศ. 2553 ปั้น-ปั้น พ.ศ. 2564 ปั่น-ปั่น
จำนวนตอน: พ.ศ. 2553 23 ตอน พ.ศ. 2564 19 ตอน
การผลิต
ผู้อำนวยการสร้าง: พ.ศ. 2553 บอร์ดคณะกรรมการพิจารณาการบริหารช่อง 7 พ.ศ. 2564 ช่อง 3
ความยาวตอน: พ.ศ. 2553 120 นาทีโดยประมาณ พ.ศ. 2564 120 นาทีโดยประมาณ
ออกอากาศ
เครือข่าย: พ.ศ. 2553 สถานีโทรทัศน์กองทัพบกช่อง 7 พ.ศ. 2564 ช่อง 3
ออกอากาศ: พ.ศ. 2553 17 กุมภาพันธ์ – 6 พฤษภาคม พ.ศ. 2553 พ.ศ. 2564 28 ตุลาคม - 30 ธันวาคม พ.ศ. 2564
พระจันทร์ลายพยัคฆ์ (อังกฤษ: Two Moon Tigers) เป็นละครโทรทัศน์ไทยแนวแอ็คชั่น-โรแมนติก-ดราม่า ที่สร้างโดย ณพุทธ สุศรี ออกอากาศทุกวันพุธ - พฤหัสบดี เวลาประมาณ 20.30 - 22.30 น. ในปี พ.ศ. 2553, ออกอากาศครั้งแรก วันที่ 17 กุมภาพันธ์ 2553 - 6 พฤษภาคม 2553, ออกอากาศซ้ำครั้งที่ 1 ในช่วงละครตอนบ่าย วันที่ 19 มีนาคม 2556 - 26 เมษายน 2556, ออกอากาศซ้ำครั้งที่ 2 วันที่ 29 สิงหาคม 2562 - 30 กันยายน 2562 ในช่วงเวลาของ ละครดังที่คิดถึง เป็นเรื่องราวของเพื่อนหญิงคู่ที่แอบไปชอบผู้ชายคนเดียวกัน จนถึงกับจะต้องหันมาฆ่ากันเอง ดั่งคำพูดที่ว่า "ระหว่างผู้หญิงกับผู้หญิง แท้จริงไม่มีคำว่ามิตรสหาย"
พระจันทร์ลายพยัคฆ์ กำกับการแสดงโดย กฤษฎา เตชะนิโลบล ลงเสียงประกอบโดยทีม ปั้น-ปั้น ผลิตโดยบริษัท โพลีพลัส ละครเรื่องนี้เปิดตัวด้วยเรตติ้ง 14 ตอนจบได้ 20 เป็นละครที่มีเรตติ้งสูงที่สุดอันดับ 3 ประจำปี พ.ศ. 2553 ละครมีเรตติ้งเฉลี่ยตลอดทั้งเรื่องที่ 15.58
เพลงประกอบละคร

เพลงเปิด
เพลง ไม่ใครก็ใคร ขับร้องโดย  ดา เอ็นโดรฟิน
เพลงปิด
เพลง เมื่อไม่มีเธอในวันที่ฟ้าสีเทา ขับร้องโดย บีม จารุวรรณ บุญญารักษ์
เพลงเปิด
เพลง เกมล่า ขับร้องโดย มาเรียม เกรย์
เพลงปิด
เพลง ขอยอม ขับร้องโดย แก้ม วิชญาณี
เพลงประกอบละคร
เพลง Promise ขับร้องโดย อภิชญา จันทร์ทอง
เรตติ้ง

การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 17 กุมภาพันธ์ พ.ศ. 2553 - 6 พฤษภาคม พ.ศ. 2553) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 15.58
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 17 กุมภาพันธ์ พ.ศ. 2553 | 14 |
| 2 | 18 กุมภาพันธ์ พ.ศ. 2553 | 15 |
| 3 | 24 กุมภาพันธ์ พ.ศ. 2553 | 14 |
| 4 | 25 กุมภาพันธ์ พ.ศ. 2553 | 16 |
| 5 | 3 มีนาคม พ.ศ. 2553 | 14 |
| 6 | 4 มีนาคม พ.ศ. 2553 | 15 |
| 7 | 10 มีนาคม พ.ศ. 2553 | 14 |
| 8 | 11 มีนาคม พ.ศ. 2553 | 15 |
| 9 | 17 มีนาคม พ.ศ. 2553 | 15 |
| 10 | 18 มีนาคม พ.ศ. 2553 | 15 |
| 11 | 24 มีนาคม พ.ศ. 2553 | 14 |
| 12 | 25 มีนาคม พ.ศ. 2553 | 15 |
| 13 | 31 มีนาคม พ.ศ. 2553 | 14 |
| 14 | 1 เมษายน พ.ศ. 2553 | 18 |
| 15 | 7 เมษายน พ.ศ. 2553 | 17 |
| 16 | 8 เมษายน พ.ศ. 2553 | 17 |
| 17 | 14 เมษายน พ.ศ. 2553 | 14 |
| 18 | 15 เมษายน พ.ศ. 2553 | 15 |
| 19 | 21 เมษายน พ.ศ. 2553 | 16 |
| 20 | 22 เมษายน พ.ศ. 2553 | 16 |
| 21 | 28 เมษายน พ.ศ. 2553 | 16 |
| 22 | 29 เมษายน พ.ศ. 2553 | 17 |
| 23 | 5 พฤษภาคม พ.ศ. 2553 | 18 |
| 24 (ตอนจบ) | 6 พฤษภาคม พ.ศ. 2553 | 20 |
| ค่าเฉลี่ย | ค่าเฉลี่ย | 15.58 |
การตอบรับของละครเรื่องนี้ทั้งหมด 19 ตอนที่ได้ออกอากาศไป (เมื่อวันที่ 28 ตุลาคม พ.ศ. 2564 - 23 ธันวาคม พ.ศ. 2564) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.04
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 28 ตุลาคม พ.ศ. 2564 | 1.6 |
| 2 | 3 พฤศจิกายน พ.ศ. 2564 | 1.6 |
| 3 | 4 พฤศจิกายน พ.ศ. 2564 | 1.5 |
| 4 | 10 พฤศจิกายน พ.ศ. 2564 | 1.5 |
| 5 | 11 พฤศจิกายน พ.ศ. 2564 | 1.7 |
| 6 | 17 พฤศจิกายน พ.ศ. 2564 | 1.5 |
| 7 | 18 พฤศจิกายน พ.ศ. 2564 | 1.5 |
| 8 | 24 พฤศจิกายน พ.ศ. 2564 | 1.9 |
| 9 | 25 พฤศจิกายน พ.ศ. 2564 | 2.0 |
| 10 | 1 ธันวาคม พ.ศ. 2564 | 2.3 |
| 11 | 2 ธันวาคม พ.ศ. 2564 | 2.0 |
| 12 | 8 ธันวาคม พ.ศ. 2564 | 2.2 |
| 13 | 9 ธันวาคม พ.ศ. 2564 | 2.1 |
| 14 | 15 ธันวาคม พ.ศ. 2564 | 2.3 |
| 15 | 16 ธันวาคม พ.ศ. 2564 | 2.2 |
| 16 | 22 ธันวาคม พ.ศ. 2564 | 2.5 |
| 17 | 23 ธันวาคม พ.ศ. 2564 | 2.9 |
| 18 | 29 ธันวาคม พ.ศ. 2564 | 2.9 |
| 19 (ตอนจบ) | 30 ธันวาคม พ.ศ. 2564 | 2.5 |
| ค่าเฉลี่ย | ค่าเฉลี่ย | 2.04 |
กองพันทหารรักษาการณ์เกียรติยศปักกิ่ง

| กองพันทหารเกียรติยศ (2496 – 2526)  กองพันทหารเกียรติยศ กองพลองครักษ์ที่ 1  (2526 – ปัจจุบัน) |
| --- | --- |
人民解放军警卫第一师仪仗大队 เหรินหมินเจี่ยฟ่างจฺวินจิ่งเว่ย์ตี้อีชืออี๋จ้างต้าตุ้ย
พิธีสวนสนามวันแห่งชัยชนะของจีนปี พ.ศ. 2558
ประจำการ: 29 มิถุนายน พ.ศ. 2496 – ปัจจุบัน
ประเทศ:  สาธารณรัฐประชาชนจีน
ขึ้นต่อ:  พรรคคอมมิวนิสต์จีน
เหล่า:  กองทัพบก
รูปแบบ: กองเกียรติยศ
บทบาท: หน้าที่สาธารณะ
กำลังรบ: 700+
ขึ้นกับ: กองบัญชาการยุทธบริเวณภาคกลาง กองทหารรักษาการณ์ปักกิ่ง [zh] กองพลองครักษ์ที่ 1
กองบัญชาการ: ปักกิ่ง
คำขวัญ: เพื่อภาพลักษณ์อันยิ่งใหญ่ของชาติ
สีหน่วย:   แดง   เขียว
เพลงหน่วย: เพลงสวนสนามกองทัพปลดปล่อยประชาชน (分列式进行曲)
ยุทธภัณฑ์: ปืนเล็กยาวจู่โจมไทป์ 56   ปืนเล็กยาวจู่โจมไทป์ 95 (QBZ-95)
อิสริยาภรณ์: เหรียญเกียรติคุณยิ่ง ชั้นที่ 3
ผู้บังคับบัญชา
รองผู้บังคับการการเมืองประจำกองทหารรักษาการณ์ปักกิ่ง: พลตรี เปา เจ๋อหมิน
ผู้บัญชาการ: พันเอกพิเศษ หัน เจี๋ย
เครื่องหมายสังกัด
ป้ายอาร์ม: 
กองพันทหารรักษาการณ์เกียรติยศปักกิ่ง (จีน: 北京卫戍区仪仗大队; พินอิน: Běijīng wèishù qū yízhàng dàduì) มีชื่ออย่างเป็นทางการว่า "กองทหารเกียรติยศ กองทัพปลดปล่อยประชาชน" เป็นหน่วยทหารเกียรติยศและกองกําลังพิเศษของกองทัพปลดปล่อยประชาชน ประกอบด้วยตัวแทนจากกองทัพบก กองทัพเรือ และกองทัพอากาศ ทหารชายในกองพันต้องสูงไม่ต่ำกว่า 180 เซนติเมตร ส่วนทหารหญิงต้องสูงไม่ต่ำกว่า 173 เซนติเมตร โดยกองพันจะขึ้นตรงต่อคณะกรรมาธิการการทหารส่วนกลาง และอยู่ภายใต้บังคับบัญชาของกองบัญชาการยุทธบริเวณภาคกลาง ในพิธีสวนสนาม กองพันนี้จะนำโดยหมู่เชิญธง (ยามสี; Colour guard) ซึ่งจะแบกธงของกองทัพปลดปล่อยประชาชน เป็นประเพณีที่เริ่มขึ้นตั้งแต่ปี พ.ศ. 2524
ดูเพิ่ม

กรมทหารราบที่ 3, สหรัฐอเมริกา
จะเป็นสมาชิกกองทหารเกียรติยศของกองทัพปลดปล่อยประชาชนของจีนได้อย่างไร ที่ยูทูบ
ทหารกองเกียรติยศ 3 เหล่าทัพ กองทัพปลดปล่ยประชาชน ร่วมแสดงเพื่อผู้บังเกิดเกล้า ที่ยูทูบ
การฝึกประจำวันของทหารกองเกียรติยศจัตุรัสเทียนอันเหมิน ที่ยูทูบ
การเป็นทหารกองเกียรติยศของกองทัพปลดปล่อยประชาชนต้องใช้อะไรบ้าง ที่ยูทูบ
วงดนตรีและกองเกียรติยศแห่งกองทัพปลดปล่อยประชาชน ที่ยูทูบ
+4:3 โอกาสที่หายากที่จะได้เห็นทหารกองเกียรติยศของกองทัพปลดปล่อยประชาชน ที่ยูทูบ
ลาก่อน ทหารกองเกียรติยศที่เดินผ่านเทียนอันเหมิน 20191022 ที่ยูทูบ
กองทหารเกียรติยศ กองทัพปลดปล่อยประชาชน ที่ยูทูบ
น้ำอัลคาไล

เส้นบะหมี่ผสมน้ำอัลคาไล
น้ำอัลคาไล (จีนตัวย่อ: 碱水; จีนตัวเต็ม: 鹼水; พินอิน: jiǎnshuǐ) เป็นสารละลายเกลืออัลคาไลที่ใช้ในการทำเส้นบะหมี่จีน เช่น  ลาเมี่ยน และ ราเม็งของญี่ปุ่น นำไปผสมกับแป้งสาลีเพื่อให้ความนุ่มและยืดหยุ่น รสชาติ เนื้อสัมผัส และสีอันเป็นเอกลักษณ์ของบะหมี่จีนเกิดจากการเติมน้ำอัลคาไล
ชื่อเรียก

ในภาษาจีนเรียกน้ำอัลคาไลว่า 碱水/鹼水 "เจี๋ยนสุ่ย" (jiǎnshuǐ) โดยคำว่าอัลคาไล นั้นเรียกว่า "เจี่ยน" (jiǎn) ใช้อักษรจีนตัวเต็มว่า 鹼 (ประกอบขึ้นจาก 鹵 กับ 僉) แต่ในอักษรจีนตัวย่อ ได้ย่อเป็น 碱 (ประกอบขึ้นจาก 石 กับ 咸) อย่างไรก็ตาม เป็นคนละอักษรกับอักษรตัวเต็ม 鹹 (ประกอบขึ้นจาก 鹵 กับ 咸) ซึ่งในตัวย่อเขียนเป็น 咸 และหมายถึง "เค็ม" และอ่านต่างกันเป็น "เสียน" (xián) และคำว่า 咸水/鹹水 ในภาษาจีนหมายถึง น้ำเค็ม
ในขณะที่ 鹹水 ในภาษาญี่ปุ่นนั้นโดยทั่วไปจะหมายถึง น้ำเกลือเข้มข้น ซึ่งก็อาจหมายถึงน้ำอัลคาไลได้ด้วย อย่างไรก็ตาม เมื่อพูดถึงน้ำอัลคาไลมักจะเขียนเป็นอักษรฮิรางานะผสมคันจิ เป็น かん水 หรือเป็นฮิรางานะล้วนว่า かんすい นอกจากนี้ยังมีการเขียนด้วยคันจิเป็น 梘水、乾水、漢水 ด้วย
ต้นกำเนิด

ในเขตปกครองตนเองมองโกเลียในของจีน มีการค้นพบเทคนิคการทำบะหมี่ โดยใช้ น้ำเกลือเข้มข้น (น้ำเกลืออัลคาไลจาก ทะเลสาบน้ำเค็ม) โดยบังเอิญ และแพร่หลายไปจนถึงญี่ปุ่นพร้อมกับการแพร่หลายของบะหมี่
ส่วนประกอบ

กรดคาร์บอนิก
โพแทสเซียมคาร์บอเนต
โซเดียมคาร์บอเนต
โซเดียมไบคาร์บอเนต
ไพโรฟอสเฟต
โพลีฟอสเฟต
กรดฟอสฟอริก
ฟอสเฟต
โฮง

โฮง หรือ หอโฮง คือพระราชวัง วัง หรือตำหนักอันเป็นสถานที่ประทับหรืออยู่อาศัย ตลอดจนใช้ว่าราชการและสำเร็จราชการงานเมืองของพระมหากษัตริย์แห่งราชอาณาจักรล้านช้าง เจ้าผู้ครองนคร เจ้าเมือง หรือเจ้านายในคณะอาญาสี่ (เจ้าขันคำทั้งสี่หรือเจ้ายั้งขม่อมทั้งสี่) และพระบรมวงศานุวงศ์ของเจ้านายฝ่ายหัวเมืองลาว-อีสาน หรือหมายถึงที่พักอาศัยที่ใหญ่กว่าเฮือน (เรือน) มักมีหลายห้องและเป็นที่อยู่ของเจ้าเมืองลาวในสมัยโบราณ
ชื่อเรียก > โฮงพระมหากษัตริย์ เจ้าผู้ครองนคร และเจ้าเมือง

โฮงอันเป็นที่ประทับตลอดจนใช้ว่าราชการและสำเร็จราชการงานเมืองของพระมหากษัตริย์ เจ้าผู้ครองนคร และเจ้าเมืองนั้น บ้างก็เรียกว่า หอโฮงหลวง หอโฮงการ โฮงหลวง หอหลวง หอคำ หรือเรียกต่อท้ายด้วยบรรดาศักดิ์และราชทินนามของเจ้าเมืองหรือเจ้านคร เช่น โฮงพระยาประจันตประเทศธานี (เจ้าเมืองสกลนคร) โฮงเจ้าพรหมเทวานุเคราะห์วงษ์ (เจ้าเมืองอุบลราชธานี) เป็นต้น
ชื่อเรียก > โฮงเจ้านายในคณะปกครองและพระบรมวงศานุวงศ์

โฮงอันเป็นที่ประทับของเจ้านายชั้นรองลงมาตลอดจนพระบรมวงศานุวงศ์นิยมเรียกว่า โฮง เฉยๆ หรือเรียกว่า โฮงเจ้า โฮงท้าว (กรณีที่เจ้านายพระองค์นั้นเป็นบุรุษ) โฮงนาง (กรณีที่เจ้านายพระองค์นั้นเป็นสตรี) หรือต่อท้ายชื่อโฮงด้วยพระยศหรือบรรดาศักดิ์ของเจ้านาย เช่น โฮงเจ้ามหาอุปฮาต โฮงอุปฮาต โฮงราชบุตร โฮงราชวงศ์ หรือต่อท้ายด้วยพระนามของเจ้านาย เช่น โฮงเจ้าเพชรราช (วังเชียงแก้ว แขวงหลวงพระบาง) เป็นต้น
โฮงซาว

โฮงซาวหมายถึงโฮงขนาดใหญ่ที่ประกอบด้วยหมู่อาคารหลายๆ ห้องยาวติดต่อกัน หรือหมู่อาคารหลายๆ หลังแยกจากกัน แต่มีส่วนเชื่อมโยงหากัน ดังปรากฏในวรรณกรรมลาว-อีสาน เรื่องรามเกียรติ์ (พะลักพะลาม) หรือเรื่องพระยาฮาบพระนาสวน ว่า
...บาก็นีรมิตพร้อม ปราสาทเสาสูง
ฮุ่งฮุ่งใส เหลื่อมมะณีมุงแก้ว
เขาก็นีรมิต โฮงซ้างพร้อม  โฮงซาวขีนไขว่
นีรมิตพร้อม สัพพะสิ่งโภชนัง...
ท้องพระโรงหลวง

ท้องพระโรงหลวงหรือท้องพระโรง ในภาษาลาว-อีสานเรียกว่า คอง หรือ คองหลวง เรียกเต็มๆ ว่า พระราชคองหลวง คือห้องโถงขนาดกว้างที่สุดภายในตัวโฮง ซึ่งพระมหากษัตริย์และเจ้านายในคณะปกครองใช้เป็นสถานที่ว่าราชการ ประชุมงาน และพบปะทูตต่างเมือง ตลอดจนใช้เป็นสถานที่ประกอบพิธีกรรมทางศาสนา พระราชพิธีมงคล และพระราชพิธีอวมงคลต่างๆ เช่น พิธีราชาภิเษก พิธีอภิเษกสมรส พิธีบาสี (บายศรี) สูตรขวัญเจ้านาย และใช้ตั้งพระศพในพระราชพิธีสวดพระศพเจ้านาย
ความหมายอื่น

นอกจากโฮงจะหมายถึงพระราชวัง วัง หรือตำหนักอันเป็นสถานที่ประทับของพระมหากษัตริย์ เจ้าผู้ครองนคร เจ้าเมือง และพระบรมวงศานุวงศ์ของเจ้านายฝ่ายหัวเมืองลาว-อีสานแล้ว คำว่า โฮง ยังหมายถึง โรง หรือห้องโถงที่มีขนาดใหญ่ด้วย อาทิ โฮงอุปโป (โรงทานหรือหอแจก) โฮงธรรม (ศาลาการเปรียญ) โฮงกะดี (กุฏิพระ) โฮงเจ้าพ่อ (หอผีหรือศาลเจ้า) โฮงซ้าง (โรงช้าง) โฮงม้า (โรงม้า) โฮงหมอ (คลินิก) โฮงแฮม (โรงแรม) โฮงเฮียน (โรงเรียน) โฮงหนัง (โรงหนัง) เป็นต้น
ในวรรณกรรมคำสูตรขวัญ > โฮงในบทสูตรขวัญเยียเข้า

เยียเข้าในภาษาลาว-อีสานหมายถึง เล้าข้าว ในบทสูตรขวัญเล้าข้าวของชาวลาว-อีสาน มีการนำเล้าข้าวมาเปรียเทียบหรืออุปมากับโฮงเพื่อความเป็นสิริมงคลไว้ว่า
"...อยู่ภูเขียวบ่ได้เผี่ยง อยู่ภูเวียงบ่ได้ท่อเอาไป เสาอยู่ในเผิ่นให้ปลอก เส้นอยู่นอกเผิ่นให้ฟัน มารวมกันเป็นเสาเล้า ใส่ข้าวจ้าวและข้าวเหนียว ไผเหลียวมาว่าแม่นปราสาท งามอาดหลาดปานโฮงหลวง บ่เข็ดขวางคูณค้ำ ใส่ข้าวก่ำได้พอซาว ใส่ข้าวขาวได้แสนหาบ ยกมือกราบสามหน เทพอยู่บนจงมาส่อง..."
และอีกตอนหนึ่งกล่าวถึงโฮงอุปฮาตว่า
"...นี้จั่งแม่นเล้าข้าวดี เล้าข้าวมีอำนาจ แม่นบ่ขาดอึดหาย มีอยู่หลายคือเก่า จั่งได้เล่าเอาขวัญ จั่งได้ชวนเอานารถ ไม้แป้นกาดฮองตง มาแต่โฮงอุปราช เอามาพาดแทนทองคำ เอามานำแต่พระเจ้า จั่งได้เว้าว่า มาเยอขวัญเอย ขวัญไม้ใหญ่ลำสูง ขวัญไม้ยูงลำสื่อ มาเป็นขื่อตงขาง ขวัญไม้ยางและไม้แต้ เอาเกวียนแก่มาแต่ภูเงินภูทอง..."
ในวรรณกรรมคำสูตรขวัญ > โฮงในบทสูตรขวัญแต่งงาน

ในบทสูตรขวัญแต่งงานของชาวลาว-อีสาน มีการเรียกขวัญของคู่บ่าวสาวให้กลับมาสู่หอโฮงเพื่อความเป็นสิริมงคลไว้ว่า
"...จวงจันท์หอมตกแต่ง กาบบัวแบ่งอยู่ซอนลอน ตาออนซอนเตียงตั่ง มีบ่อนนั่งเซามีแฮง คอยจอมแพงสองหน่อ ปานแถนหล่อแถนลอ มาโฮงหอ อย่าได้ช้า ทั้งช้างม้าแลงัวควาย ตาเว็นสวยมันสิฮ้อน ให้มาก่อนอย่าไปไกล อย่าไปใสตาเว็นค่ำ ตกใต้ต่ำมัวเมา..."
ในวรรณกรรมคำสูตรขวัญ > โฮงในบทสูตรขวัญเฮือน

ในบทสูตรขวัญเฮือนของชาวลาว-อีสาน มีการอุปมาเปรียบเทียบไม้ที่ตัดมาสร้างเป็นเรือนเหมือนสาโฮงของพระอินทร์เพื่อความเป็นสิริมงคลไว้ว่า
"...แบกขวานไปสิปล้ำถาก หาบ่ยากไม้เสาเฮือน ไปเป็นเดือนยามออกใหม่ เอาลำใหญ่ยูงยาง เอามีดถางเบิ่งฮอดเหง้า จั่งบอกเจ้ารุกขา หมู่เทวดาเฝ้าอยู่ เฮ็ดนำปู่ตามครูสอน ต้นมันงอนคดก่ง เผิ่นให้จ่งอย่าตัดมา บ่งามตาเอาไว้ก่อน หาเอาบ่อนลำสื่อปานเทียน เอาลำเหมือนเสาเมรุราช เอาเสาอาจดั่งโฮงอินทรา จั่งเอามาเป็นเสาเฮือนอยู่ ดีกว่าหมู่ไม้จิกไม้ฮัง จั่งมายังเสาเฮือนและเสาแฮก เจ้าจั่งแบกมาหา คันได้มาเก้ากำเก้าศอก เจ้าจั่งบอกเทพาขอเผิ่น มาเป็นโฮงนอนแผ่ ขอมาปลูกให้แม่นอนเย็น นอนกลางเว็นได้เงินหมื่น นอนตื่นให้ได้เงินแสน ทั้งได้แก้วได้แหวนหลายหลาก..."
และอีกตอนหนึ่งกล่าวถึงโฮงว่า
"...ว่ามาเยอขวัญเอย แป้นแอ้มใหม่คือไม้แดง ตงขางแข็งคือไม้แต้ เอามาแต่เมืองสาละวัน ไม้จันทันและหน้าต่าง วิสุกรรมเป็นซ่างป่อนมาหา ไม้สะยัวหลังคาพระอินทราตกแต่ง เผิ่นจัดแจ่งตงขาง เอามาวางพิงพาด ดูสะอาดโฮงหลวง คนทั้ง ปวงมาโฮมแห่ พวกเฒ่าแก่มาออนวอน มาเฮือนนอนเย็นซุ่ม ใต้เมืองหลุ่มงามหลาย ปานเดือน หงายใสส่อง บ่มีป่องฮูฮอย..."
ในความเชื่อทางไสยศาสตร์ของลาว-อีสาน

ความเชื่อทางไสยศาสตร์ของหมอดูหรือหมอหูฮา (หมอโหรา) ทางลาว-อีสานที่ปรากฏในคัมภีร์ใบลานก้อมหรือหนังสือก้อม ได้มีการกล่าวถึงฤกษ์ยามเรื่องมื้อ-วัน เพื่อการทำการอุดมมงคลสวัสดีต่างๆ ในบ้านเรือน คำว่า มื้อ ส่วนมากหมายเอาทางจันทรคติขึ้นแรม เช่น มื้อ ๑ ค่ำ มื้อ ๒ ค่ำ เป็นต้น ส่วนคำว่า วัน นั้นหมายเอาทางสุริยคติ เช่น อาทิตย์ จันทร์ อังคาร พุธ พฤหัส ศุกร์ เสาร์ เป็นต้น ในตำราหมอดูมื้อ-วัน ได้จัดมื้อ-วัน เป็นโคง (โคลง) เพื่อความสะดวกในการจดจำและเกิดคุณค่าในทางวรรณศิลป์ อาทิ โคงยาม โคงวัน โคงเดือน โคงวันจม โคงวันฟู โคงช้างแก้ว เป็นต้น
ในโคงช้างแก้วได้นำคำว่า โฮง มาใช้เป็นคำโคงบอกฤกษ์ยามมงคลไว้ว่า  "...๑ ค่ำ ช้างแก้ว ขึ้นสู่โฮงคำ ๒ ค่ำ ผีฟัง ธรรมป่าช้า ๓ ค่ำ ล้างมือ ถ้าคองกิน ๔ ค่ำ	นอน ป่วยตีนตากแดด ๕ ค่ำ ผีแวดล้อม ระวังเอา ๖ ค่ำ ลงสะเภา ไปเที่ยวค้า ๗ ค่ำ เคราะห์อยู่ ถ้าเถิงตน ๘ ค่ำ มีคำ กังวลบ่แล้ว ๙ ค่ำ ถืกเสี้ยน พญาราม ๑๐ ค่ำ หาความงาม บ่ได้ ๑๑ ค่ำ ขี้ไฮ้ เกิดเป็นดี ๑๒ ค่ำ บ่ดี สักหยาด ๑๓ ค่ำ ไชยะ ผาบแพ้ชมภู ๑๔ ค่ำ ฝูงศัตรู ปองฆ่า ๑๕ ค่ำ ถืก แม่วายหลวง..."
อนึ่ง โคงช้างแก้วนี้หากจะทำการมงคลใดๆ ก็ดี หรือจะเดินทางไปค้าขายทางไกลก็ดี โบราณว่าให้เลือกเอาวันมื้อดี คือ ดิถี ๑-๖-๑๐-๑๑-๑๓ เมื่อถูกวันดีก็จะสมปรารถนาในการมงคลนั้นๆ ได้